與 blog 友交流煮食心得,分享生活點滴。
除咗肉丸之外,今次仲加埋三角豆同紅腰豆一齊煮。
有真空煲真係好方便,用慢火煲 20 分鐘,啲豆就已經完全腍哂,慳唔少柴火哦!
煎好肉丸之後,先爆香洋蔥同西芹,跟住加茄醬同肉丸,煮到肉丸八成熟之後就加埋雜豆一齊煮至全熟,最後灑上新鮮牛至兜均就攪掂喇!
烚啲扁意粉,加埋入茄醬內一齊拌勻,就成為咗豐富健康又好味嘅晚餐喇!
你隻碟好靚呀,我最鐘意睇人家的碟又鐘意在百貨公司睇碟....呢碟好正喎,雜豆我成日煮但無用過你呢個方法只因我無真空煲要用明火,聽講真空煲煮紅豆沙超好味係真唔係呀?[版主回覆03/19/2013 21:45:01]哈哈,呢隻碟只係某電器牌子贈品咋!如果用明火烚豆,我諗要用多好多時間先煮得腍。第一次聽到人讚用真空煲整嘢食好味喎,大部份人都好抗拒用真空煲,覺得整嘢唔好食!其實真空煲整嘢食同用明火煮真係無乜太大分別,唔會特別好食、亦唔會難食,只係環保兼慳柴火。
賣相一流,一定好味[版主回覆03/19/2013 21:40:04]好味㗎!
對呢种豆麻麻地....[版主回覆03/19/2013 21:39:19]妳好似對任何豆都無乜興趣喎!